TÁMOP 3.3.8.-12/1-2012-0016 pályázat keretében tervezett programjaink döntő többsége megvalósult. A vállalt indikátorokat telesítettük.. A gyerekek, szülők, pedagógusok kapcsolata nagymértékben javult. Az iskolának sikerült megítélésén javítania. 15 partnerségi kapcsolatot kötöttünk, melyeknek köszönhetően a Jókai Mór Általános Iskola a város életében fontos szerepet kapott. A programoknak köszönhetően tanulóink világlátása és kapcsolatai is bővültek.

.

Programjaink az alábbiak szerint alakultak:

2013

Szeptember 2.tanévnyitó ünnepség: részt vettek a tankerület igazgatói, diákjai, valamint Kovács Zoltán államtitkár (dokumentáció: fotó, Duna Tv Roma Magazin)

Szeptember13.évnyitó ismerkedési délután a szülők és a kisebbségi önkormányzatok meghívásával. A projekt indítása (dokumentáció: fotó)

Szeptember14. Piliscsabai Sportágválasztó: munkatársaink részt vettek a szervezésben és a lebonyolításban. Diákjaink francia-box bemutatót tartottak (dokumentáció: fotó, Piliscsabai Polgár)

Szeptember16. Bemeneti mérések megkezdése (lezárva: szeptember 20.)

Október 16. Papp László emléknap, tornaterem névadó ünnepsége. Meghívottak: Kiss Norbert helyettes államtitkár, Habsburg-Lotharingiai Mihály Máltai Lovagrend, Ifj. Papp László. Lakatos Menyhért Általános Iskola. Sportprogram: foci, lovaglás, sakk (dokumentáció: fotó, Piliscsabai Polgár)

December 6. Iskolai Mikulás ünnepség és "Ki mit tud?" (dokumentáció: fotó)

Decemberben folyamatosan. Ovis hívogató előkészítése, iskolai program bemutatása

(dokumentáció: plakát) Óvodai szülői értekezleten tájékoztató, ismételt propaganda, hívogató megjelentetése.

2014.

Január 25-26. Nemzetköz Box verseny látogatás - az iskola tanulói

Február 17. Csorba Zoltán könyvbemutatója - író-olvasó találkozó, részt vettek az iskola pedagógusai, valamint diákjai

Február 18. Jókai nap- az író születése alkalmából. (megjelenés: internet)

Az alsó tagozatosok számára diákhangverseny látogatás a pilisvörösvári Művészetek Házában.

Február 28. farsang - szülők és gyermekek bevonásával, Lakatos Menyhért Iskola vendégül látása (dokumentáció:fotó)

március 26..Kapcsolati sportnap Lakatos Menyhért Általános Iskola - Jókai Mór Általános Iskola. Vendégül láttuk testvériskolánkat. A program során a PCSLE lovardájában tanulóink bemutatták lovas tudásukat - városunkban egyedül a mi iskolánkban van lovas oktatás. A gyerekek lovas oktatók vezetésével lovagolhattak, megismerkedtek a lovardával, állatsimogatóval. Aki akarta, kivehette részét a lovardai munkálatokból is! Az iskolában asztalitenisz, sakk és tánctanítás várta a gyerekeket. A városi sportpályán barátságos focimeccset játszottak, majd az iskolában vendégül láttuk őket egy szerény ebéddel.

március 28. ovis hívogató: Programunkon iskolánk tanulói aktívan közreműködtek, mind a szervezésben, mind a lebonyolításban. Vendégül láttuk településünk jövendő első osztályosait. A lovardában lovas programot, állatsimogatót, lovas bemutatót tartottunk nekik. Az iskolában tematikus foglalkozás és ugrálóvár várta a gyerekeket.

április 10. Lakatos nap: A Lakatos napon megemlékeztünk az iskola névadójáról, ezen kívül részt vettünk az iskola programjában. A lányoknak főzőversenyt hirdettek - ezt iskolánk tanulói mind az alsós, mind a felsős kategóriában megnyerték. A konyha közös légterében alkalmuk nyílt az iskola tanulóival való kapcsolatfelvételre - még ha mutatkozott is némi rivalizálás. Lapcsánkában nyertünk!Az alsósok az egészséges táplálkozás jegyében gyümölcstál kompozíciókat készítettek. .A fiúk fociztak és nagy örömünkre ők is győzedelmeskedtek.

április 11. tanulmányi kirándulás a 8. Holokauszt Múzeum: - megtekintettük a kiállítást, a 8. osztályos történelem tanagyaghoz kapcsolódóan felelevenítettük a korábban tanultakat. Terror Háza - a kiállítás kapcsán szintén felelevenítésre került a 8-os tanagyag, valamint a korábban kiadott gyűjtőmunka is itt került megbeszélésre. West-End Cinema City: Megnéztük a ,,300: a birodalom hajnala" c. filmet, amely a görög-perzsa háború végső felvonását, a szalamiszi csatát mutatta be.

Április 30. Diákolimpia területi selejtező - Atlétika - Budapesti Honvéd SE eredmények: http://www.diakolimpia.hu/eredmenyek Felkészítő: Katrics Tamás testnevelő A versenyre közös busszal mentünk a Paduai Szent Antal Általános Iskola, Gimnázium és Alapfokú Művészeti Iskola csapatával. Az eleinte távolságtartó magatartást mutató gyerekek nagyon hamar egymásra találtak - a kapcsolódási pont itt is a sport, azon belül is a foci volt.

Május 24. családi nap: Egy jó hangulatú, gyereknappal egybekötött családi napot tartottunk, melyet a fellépő művészek tettek felejthetetlenné. A programokról a pedagógusok gondoskodtak - zsákba futástól a fociig, közös táncig minden megtalálható volt a palettán.

Június 6. tanulmányi kirándulás Budapesten a 6-7. osztályos tanulókkal a Nemzeti Múzeumban: Téma: A történelem-magyar-művelődéstörténet tantárgy elmélyítése. A múzeum állandó kiállításán végighaladva felelevenítettük, sőt egy kicsit előre is vetítettük a történelem tantárgyból szerzett kompetenciákat. West-End Cinema City: Demóna - mesefilm megtekintése

Június 16-20. Nyári napközis foglalkozások.

1., Lovas-kosár- futsal foglalkozások: A gyerekek egy héten át vettek részt a nyári programon, ami szorosan illeszkedett abba a koncepcióba, amit a sport és az integráció jelenthet. A program maga nyitott volt, tehát a település gyermekei iskolánk tanulóival együtt vettek részt azon. A kis közösségben élő gyerekek - mint amilyenek iskolánk tanulói - szorosan összezárnak, nehezen nyitnak - ezt a problémát számtalanszor tapasztaltuk. Ám az a mag, akik a diákolimpián részt vettek, már nyitni tudtak a nem iskolán belüli gyerekek felé, nagyon hamar egy tömbbé vált az ebben a turnusban táborozókkal.

2.,Életmód-és textilműhely foglalkozások: . A napot ,,értekezlettel" indítottuk, megbeszéltük, hogy az aznapi főzéshez milyen alapanyagokra van szükségünk, közben elfogyasztottuk a reggelinket. Főzés közben volt alkalom arra, hogy megbeszéljük az őket érintő problémákat, örömöket, a nagyik- és anyák receptjeit. A végeredménnyel az iskolában tanító pedagógusokat is megvendégelték. Különféle technikákkal ismertettem meg a gyerekeket - olyanokkal, mivel otthon is könnyen elboldogulnak, mégis szép és tetszetős használati-és dísztárgyakat készíthetnek.(decoupage bevásárlótáskára, textilfestés párnahuzatra, legyezőre, velencei maszk készítés, keresztszemes hímzés...)

szeptember 19. Kapcsolati nap az egyházakkal: Kapcsolati napunkon a katolikus és református közösség vezető szerveztek programot a gyerekeknek és az érdeklődő szülőknek. A katolikus templomot Ft. Száraz László agya mutatta meg a gyerekeknek. Beszélt a templom történetéről. A program végén egy rövid orgona bemutatót tartott az atya, majd a gyerekek is kipróbálhatták a hangszert. Az iskolába visszaérve Csománé Szép Mónika református lelkész várta a gyerekeket egy bibliai vetélkedővel, amin minden korosztály részt vett.

Október 4. szüreti felvonulás. A város hagyományos szüreti felvonulásán iskolánk is részt vett, a gyerekek cigány táncbemutatóval szórakoztatták az egybegyűlteket. A rendezvényen minden nemzetiség képviseltette magát.

november 27-29. RAABE oktatás – konfliktuskezelő tréning pedagógusainknak. Az iskolai példákból tallóztunk és ezek kapcsán dolgoztuk fel a témavezető által megadott szempontok alapján a fellelt problémákat. A képzés gyakorlati módszereket adott a kezünkbe, szélesítette azt a palettát, amivel eddig is dolgoztunk.

december 17. Idősek karácsonya. Iskolánk gyermekei az Önkormányzat által évente megrendezett Idősek karácsonyán léptek fel. Énekkel, versekkel és tánccal szórakoztatták a település idős lakóit.

december 19. Adventi kézműves foglalkozás. Hagyományos adventi kézműves foglalkozásunkon öt állomáson keresztül ismerkedhettek a gyerekek a karácsonyhoz kapcsolódó hagyományokkal. A kézműves foglalkozáson ajándékokat készíthettek családtagjaiknak, barátaiknak. Bár a szülőket is meghívtuk, sajnos kevesen jöttek el.

december 8.Mikulás ünnepség. Hagyományos Mikulás napunkon a krampuszok, manók és Mikulások versengtek egymással egy jókedvű verseny keretében.

2015.

Február 13. farsangi mulatság. Farsangi rendezvényünkre Piliscsaba Város Önkormányzata és a Roma Kisebbségi Önkormányzat,valamint a szülők bevonásával került sor. Cigány népzenei koncert színesítette az egyébként is színes kavalkádot. Természetesen a jelmezes felvonulás és az osztályprodukciók sem maradhattak el.

március 24. pályaválasztási beszélgetés a 7-8. osztállyal. Tapasztalatait Balogh Attila roma származású fiatalember osztotta meg a gyerekekkel

május 20. akrobatikus kosárlabda bemutató, amire meghívtuk a Hauck János Német Nemzetiségi Iskola diákjait is.

Május 24. focikupa a község oktatási intézményeivel közösen.

Június 1. Bűn-és baleset megelőzési előadás a Budaörsi Rendőrfőkapitányság. segítségével, utána beszélgetés.

Június 5. iskolai tanulmányi kirándulás a Planetáriumba - tömegközlekedés + belépő

Június 5. Gyermeknapi rendezvény A Piliscsabai Jókai Mór Általános Iskola diákjai számára Szabó Sipos Barnabás színművész adott színvonalas műsort Gyereknap alkalmából.

június 8-9. Tantestületi szakmai kirándulás: Bükkaranyoson, ahol a Hejőkeresztúri Általános Iskola KIP programjának átvételi lehetőségét, szakmai anyagát tekintettük meg.

június 15. Tanulmányi kirándulás a Budakeszi Vadaspark és Kalandparkba

Augusztus 27. ,,Tájoló nap" pályaorientációs program. Az Edunet alapítvány bemutató órák keretében átadta az intézménynek. A bemutató órákon az iskola minden tanára részt vett.

2015. szeptember 28-án és 29-én délután tartottuk meg a ,,Tájoló-nap" elnevezésű pályaorientációs programot, 2x 4 óra időtartammal. Ennek során diákjainknak lehetősége volt kipróbálni önmagukat, és megbizonyosodni érdeklődésükről és ügyességükről hat különböző területen: kézművesség, műszaki, kereskedelem, üzlet-ügyintézés, egészségügyi-szociális, valamint turizmus és vendéglátás. A program forgószínpad-szerűen szerveződött és az egyes állomásokon az iskola pedagógusai (osztályfőnök, pszichológus, a tájoló képzésén részt vett kollégák) vezették a foglalkozást. A ,,tájoló délutánokon" a hetedikes és a nyolcadikos diákok vettek részt nagy lelkesedéssel.

Novemberben folyamatosan: Értékelés A ,,Tájoló nap" lebonyolítása során keletkezett dokumentumok számítógépes feldolgozását és kiértékelését, valamint az értékelés folyamatának bemutatását az EDUNET Alapítvány munkatársa a pedagógusokkal együtt végezte el, ennek során sor került az eszközhasználat gyakorlatának átadása a pedagógusok számára. A program eredményeképpen, a kiértékelés után, a diákok személyre szabott, írásos visszajelzést kaptak. Az eredményeket az osztályfőnökök személyesen beszélték meg a diákokkal és szüleikkel.

Záró rendezvényünkre meghívást kaptak a szülőkön kívül a város iskolái, Önkormányzata, civil szervezetei, egyházi képviselői, a Roma Önkormányzat delegáltjai, valamint egyéb partnerkapcsolataink érintettjei, a tankerület iskolái, a tankerület munkatársai, a KLIK és az EMMI felelős szerveinek munkatársai, és egyéb érdeklődők, akikkel a projekt eredményeit mindenképen meg szerettünk volna osztani. A projektbemutató prezentációt a szakmai vezető állította össze. Gyerekek és felnőttek nagy élvezettel kísérték végig az elmúlt időszak eseményeit. A prezentáció után a gyerekek előadása következett, egyben felavattuk a gyönyörű új színpadot. Majd ízelítőt kaptak a vendégek a KIP program átvételével megtanult új táblajátékokból. A gyerekek büszkén mutatták meg az új játékokat, tanítgatták a vállalkozó kedvű vendégsereget a játékszabályokra.

A nap az ízlésesen megrendezett, bőséges kínálatú állófogadással zárult, amely alkalmat adott a kötetlen beszélgetésekre is. Megjelent partnereink elismerően nyilatkoztak a látottakról, a rengeteg új eszközről, a belülről megszépült épületről, a gyerekek teljesítményéről, kulturált fellépésükről, az iskolában uralkodó jó hangulatról és rendről, ami a projekt nem számszerűsíthető, de legfontosabb eredménye.

A záró rendezvényre elkészült a színpad, amelyet a gyerekek előadása során azonnal fel is avattunk. Azóta már ezen a színpadon léptek fel a diákok az október 23-i ünnepségen, ezt a színpadot használják a karácsonyi műsor próbáin és a most indult pszichodráma csoport foglalkozásain is. A színpad praktikus, tetszetős kivitelezésű. Négy részből áll, így tetszőlegesen alakítható, az egyes elemek igény szerint variálhatók.

Beszereztünk kis értékű taneszközöket, mozgásos, és szabadidős eszközöket, valamint anyagokat. Ezeket az eszközöket a délutáni foglalkozások alkalmával, nagy sikerrel használják az iskola növendékei.

Az utolsó időszakban is több alkalom kínálkozott, hogy a szülőket bevonjuk az iskola életébe.

Ilyenek voltak a kézműves délutánok (adventi készülődés), a városi adventi rendezvényeken való részvétel (fellépések, önkéntes munka). A diákok szerepeltek a városi családsegítőben, a karácsonyi műsoron. Ezen kívül kiértékelésre került a nagy sikerű "Tájoló nap" rendezvényünk, ami azt jelentette, hogy a szülők is részt vettek az osztályfőnökkel folyó személyes megbeszéléseken.

November végén már elindult az ádventi készülődés. Több barkácsdélután keretében elkészült az iskola ádventi koszorúja és rengeteg ötletes dísz és ajándék. Kicsik és nagyok egyaránt élvezettel dolgoztak a szép alapanyagokkal. Az utolsó héten Betlehemezni jártak a gyerekek a környék intézményeibe, boltjaiba, mindenkit megörvendeztettek karácsonyi köszöntőjükkel és saját készítésű ajándékaikkal. Nagy sikere volt a betlehemezésnek, rengeteg dicséretet kaptak, és nemcsak az ajándékokért, hanem illedelmes magatartásukért is, ami nagyon szép eredménye a projekt során elért változásoknak.

2015.december 1-én a Jókai Mór Általános Iskolában működő utazó gyógypedagógusi hálózat tagjai, az iskola pedagógusai látogatást tettek szentendrei EGYMI-ben., ahol szakmai megbeszélést tartottak. A találkozó végén együttműködési szerződést is kötöttek a két iskola pedagógusai, ami biztosítja a jövőben is, hogy egymás munkáját figyelik, egymást ötletekkel, tanácsokkal segítik.

2015. december 7-én az egész iskola kirándult, elmentek a Tropicariumba, majd utána a McDonald's-ban ebédeltek. Fontosak ezek a kirándulások, hiszen a budapesti élmények, látnivalók, a közlekedési viszonyok a legtöbb gyerek számára újdonságot, új tapasztalatot jelentenek.

2015. december 12-én a Csodák Palotájában ismerkedtek a fizika hétköznapi és különleges csodáival.

2015. december 17-én a Figurina Bábszínház tartott bábelőadást az iskolában. Az előadás címe: Grim(m)aszok, vagyis Grimm mesék feldolgozását láthatták a gyerekek és a megjelent szülők és családtagok. Az előadás különlegessége volt, hogy bábok helyett hétköznapi háztartásban fellelhető használati tárgyakkal játszotta el a művész a meséket, jó ötleteket adva a további színházi foglalkozásokhoz. A különleges Grimm feldolgozások nagy sikert arattak, mindenki jól szórakozott.

Az előadást az iskola tanulóinak karácsonyi műsora követte, majd a meghívott szülőkkel és a családtagokkal együtt közösen ültek az ünnepi asztalhoz. Közös éneklés, gitárkíséret zárta a meghitt hangulatú karácsonyi rendezvényt. Ezt a műsort az óvodások megnézhették egy másik alkalommal.

2015. december 18-án az utolsó karácsony előtti tanítási napon a Káva Színház és Dráma a Nevelésért Alapítvány tartott tanítási drámafoglalkozásokat a jókais gyerekeknek. A kicsik a Tisztás, a nagyok a Játszótér című foglalkozáson vehettek részt. A két foglalkozás egy időben, két osztályteremben zajlott, színész-drámatanárok segítségével a közösség, a szabályok működése, ill. a csoporton belüli erőszak fogalmáról. Az előre elkészített színházi jelenetsorokat interaktív játékok szakították meg, amelyet a gyerekek saját érzéseik és tapasztalataik alapján alakíthattak, így közösen juthattak el egy-egy problémás helyzet megoldásáig. A pedagógusok is jelen lehettek megfigyelőként, számukra a KÁVA külön megbeszélést ajánlott fel a játék során tapasztaltakról.

2015. december 21-én a projekt valóban utolsó, ünnepélyes eseménye, a programok lezárása a karácsonyi vásár volt Budapesten, ahova a felújított elővárosi vonattal utaztak az iskola tanulói. A program mozival kezdődött, majd a vásárt járták körbe, úgy, hogy közben mindent kipróbálhattak: ehettek, ihattak és még az óriáskerékre is felülhettek. Ezzel a különleges karácsonyi utazással zárult a projekt.

A projekt keretében 4 mentor foglalkozott azokkal a gyerekekkel, akik különösen rászorultak az egyéni fejlesztésre, és a személyes konzultációkra, tanácsadásra. A gyerekek mentálhigénés segítséget is kaptak a foglalkozások során. Az elvégzett tevékenységet mentori kapcsolattartási naplóban rögzítették, melyből egy-egy példányt teljesítés igazolásaként csatoltunk jelen elszámoláshoz. A naplók tanulsága szerint konfliktuskezelés, viselkedési normák tisztázása, személyiségfejlesztés, felelősségvállalás kérdései is előtérbe kerültek a mindennapi iskolai és családi problémák kezelése mellett. A legnehezebben kezelhető gyerekekkel való személyes mentori foglalkozás látható eredményeket hozott az iskola mindennapi életében is. Jó eredményeket sikerült elérni a fegyelmezettség és kötelességtudat terén. A pozitív változások nem csak az iskolában érezhetők, hanem a közvetlen környezet visszajelzései is ezt tükrözik.

A külső mentor folyamatos tanácsadással és segítségnyújtással szolgált a projekt megvalósításának 2. ütemében. Az intézményi mentorok a külső mentorral szakmai konzultációkat tartottak. A tantestülettel összehangolták az iskola munkatervét és a projekt feladatait. Elkészítette az Intézményi Helyzetelemzést és az Intézményi Fejlesztési Tervet. Kezdeményezte ,, Jó gyakorlatok" megismerését és adaptálását, az intézményen belüli és intézmények közötti hálózati tanulás rendszerének kiépítését. Mint erre jogosult szakember, ellátta a projekt esélyegyenlőségi felelősi feladatait is, két alkalommal esélyegyenlőségi képzést is tartott az esélyegyenlőségi munkacsoport tagjainak.

Elkészült az intézmény esélyegyenlőségi terve . A Pedagógiai Program átdolgozásának II. ütemében a szakértő aktualizálta, a pályázat eredményeihez és az iskola jelenlegi és várható helyzetéhez igazította az intézményi dokumentumokat, így a következő tanévtől ezeket már alkalmazni lehet.

Elkészült az iskola új, végleges honlapja.

A gyerekek és a pedagógusok napi munkájához , a szabadidős tevékenységek lebonyolításához (barkácsolás, kézművesség, jelmezgyártás) az összeállított beszerzési lista alapján szereztünk be irodaszereket és papírárut, valamint sok mozgásos és szabadidős játékot. Az eszközök használatára a rendszeresen megtartott játékdélutánokon kerül sor, amin a gyerekek szinte teljes létszámmal részt vesznek, és ezek a rendezvények a szülők számára is nyitottak. Hetente tartunk mozgásfejlesztő tornát is.

Beszerzéseink:

1 projektor

2 monitor

3 laptop

2 televízió

1 DVD legjátszó

4 CD lejátszó

színpad tervezés és kivitelezés (négy részből álló, tetszőlegesen variálható elemekből)

sport- és fejlesztő eszközök kb. 1,5 millió Ft értékben

társasjátékok 200 ezer Ft értékben

textilműhely és szabadidős tevékenység eszköz-és anyagbeszerzése kb. 1,1 millió Ft.